Sondajul relevă că 30% din moldovenii de peste Prut ar vota pentru unirea Republicii Moldova cu România, în timp ce numărul persoanelor care ar vota împotrivă a scăzut până la 60%. Aproximativ 3% nu ar participa la un eventual referendum, iar 6% s-au declarat indecişi.

Totodată, 58% dintre cei chestionaţi ar vota pentru aderarea Republicii Moldova la UE, în timp ce 51% s-au pronunţat pentru aderarea la Uniunea Eurasiatică. De asemenea, doar 22% dintre persoanele intervievate s-au exprimat pentru aderarea Republicii Moldova la NATO.

Republica Moldova se îndreaptă spre Rusia

Urmărește cel mai nou VIDEO Știri VIDEO Ludovic Orban, vizită cu iz electoral în Giurgiu. A inaugurat o sală de sport, s-a văzut cu primarii PNL din zonă și a vorbit cu locuitorii

Conform aceluiaşi sondaj, majoritatea moldovenilor consideră că actuala coaliţie formată din socialiştii proruşi şi Blocul ACUM (declarat proeuropean) îndreaptă Republica Moldova spre o ”relaţie mai strânsă cu Rusia”.

39% dintre cei intervievaţi consideră că alianţa de guvernare îndreaptă Republica Moldova spre Rusia, în timp ce doar 30% consideră că ţara se îndreaptă pe calea integrării europene. 31% au refuzat să răspundă Sondaj IMAS

La întrebarea ”care din partidele actualei coaliţii poate rezolva mai bine problemele oamenilor?”, 34% au declarat că Partidul Socialiştilor; 20% au spus că această formaţiune este Partidul Acţiune şi Solidaritate (PAS, componentă a Blocului ACUM) în frunte cu actualul prim-ministru, Maia Sandu. Însă numai 4% dintre cei chestionaţi consideră că Platforma ”Demnitate şi Adevăr” (PPDA, cea de-a doua componentă a Blocului ACUM) al cărei lider este Andrei Năstase (care candidează pentru primăria Chişinăului) este formaţiunea care le-ar putea rezolva problemele.

Recomandări Vaccinurile împotriva COVID-19 sunt tot mai aproape, dar graba producerii lor îi îngrijorează pe cercetători﻿

Doar trei partide ar intra în Parlament

În acelaşi timp, în cazul în care duminica viitoare ar avea loc alegeri parlamentare anticipate în Republica Moldova, doar trei partide ar accede în parlamentul de la Chişinău, conform sondajului IMAS.

Astfel, Partidul Socialist ar obţine 36,1% de voturi, PAS – 20,7%, iar Partidul Democrat- 9,4%. PPDA, condusă de Andrei Năstase, ar obţine doar 3,5%, situându-se sub pragul de intrare în forul legislativ.

Sondajul IMAS a fost realizat în perioada 7-22 septembrie pe un eşantion reprezentativ de 1.500 de persoane din 121 de localităţi, având o marjă de eroare de 2,5%.

PARTENERI - GSP.RO "Vei muri de foame cu copii cu tot". Incredibil cu cine a intrat în conflict Anamaria Prodan

PARTENERI - PLAYTECH BOMBA despre Gabi Firea a fost DETONATĂ cu 24 de ore înainte de alegeri. Bucureștenii vor afla acum adevărul despre ea

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro Primul vot din viața mea. „La școală prea puțin am discutat despre alegeri”